Document ID: 32004R1333

KOMISIJAS REGULA (EK) Nr. 1333/2004
(2004. gada 20. jūlijs)
par pastāvīgu atļauju izmantot konkrētu lopbarības piedevu
(Dokuments attiecas uz EEZ)
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 1970. gada 23. novembra Direktīvu 70/524/EEK par barības piedevām (1), un jo īpaši tās 3. pantu un 9.d panta 1. punktu,
tā kā:
(1)
Direktīva 70/524/EEC paredz atļauju Kopienā izmantot noteiktas piedevas. Minētās direktīvas C pielikuma II daļā minētās piedevas var atļaut izmantot bez laika ierobežojumiem, ja ir ievēroti noteikti nosacījumi.
(2)
Mikroorganismu preparātu Enterococcus faecium (NCIMB 11181) ar Komisijas Regulu (EK) Nr. 2690/1999 (2) uz pagaidu laiku pirmo reizi atļāva izmantot attiecībā uz teļiem un sivēniem.
(3)
Ir iesniegti jauni dati attiecībā uz pieteikumu atļaut izmantot minēto mikroorganismu bez laika ierobežojumiem. Veicot novērtējumu, secināts, ka Direktīvā 70/524/EEK paredzētie nosacījumi šādai atļaujai ir ievēroti.
(4)
Tādēļ minētā mikroorganisma izmantošana teļiem un sivēniem, kā minēts pielikumā, jāatļauj bez laika ierobežojumiem.
(5)
Pieteikumu novērtējums rāda, ka jāparedz noteikta kārtība, lai aizsargātu darbiniekus no šīs regulas pielikumā minētās piedevas iedarbības. Šāda aizsardzība jānodrošina, piemērojot Padomes 1989. gada 12. jūnija Direktīvu 89/391/EEK par pasākumiem, kas ieviešami, lai uzlabotu darba ņēmēju drošību un veselības aizsardzību darbā (3).
(6)
Šajā regulā paredzētie pasākumi ir saskaņā ar Pastāvīgās pārtikas aprites un dzīvnieku veselības komitejas atzinumu,
IR PIEŅĒMUSI ŠO REGULU.
1. pants
Enterococcus faecium (NCIMB 11181) preparātu, kas minēts pielikumā, atļauj izmantot bez laika ierobežojumiem kā piedevu dzīvnieku barībā saskaņā ar pielikumā paredzētajiem nosacījumiem.
2. pants
Šī regula stājas spēkā trešajā dienā pēc tās publicēšanas Eiropas Savienības Oficiālajā Vēstnesī.
Šī regula uzliek saistības kopumā un ir tieši piemērojama visās dalībvalstīs.
Briselē, 2004. gada 20. jūlijā

Labels: 17
6